TAPAC โชว์กำไรไตรมาส 2/62 โต 2 เท่าตัวแตะ 26.43 ลบ.รับออเดอร์จีนทะลัก-ธุรกิจความงามแกร่ง
TAPAC โชว์กำไรไตรมาส 2/62 โต 2 เท่าตัวแตะ 26.43 ลบ.รับออเดอร์จีนทะลัก-ธุรกิจความงามแกร่ง
TAPAC โชว์กำไรไตรมาส 2/62 โต 2 เท่าตัวแตะ 26.43 ลบ.รับออเดอร์จีนทะลัก-ธุรกิจความงามแกร่ง
17 มิ.ย. 2562

นายนารุฮิซะ อาเบะ ประธานเจ้าหน้าที่บริหาร บริษัท ทาพาโก้ จำกัด (มหาชน) หรือ TAPAC เปิดเผยว่า ผลการดำเนินงานไตรมาส 2/6 บริษัทฯ และบริษัทย่อย สำหรับรอบระยะเวลาสิ้นสุด ณ วันที่ 30 เมษายน 2562 มีกำไรสุทธิ 26.43 ล้านบาท เพิ่มขึ้น 51.63 ล้านบาท หรือ 204.88% เทียบกับช่วงเดียวกันของปีก่อนขาดทุนสุทธิ 25.20 ล้านบาท โดยได้รับปัจจัยหนุนจากบริษัทฯและบริษัทย่อยมีรายได้จากการขายสินค้าและให้บริการผลิตภัณฑ์พลาสติก,แม่พิมพ์ ธุรกิจค้าปลีก เติบโตอย่างแข็งแกร่ง
ขณะที่ยอดขายที่ดินโดยบริษัทย่อยในประเทศสวีเดนมีทั้งสิ้น 17.36 ล้านบาท เพิ่มขึ้นจากช่วงเดียวกันของปีก่อน ซึ่งมีรายได้ 1.79 ล้านบาท เพิ่มขึ้น 869.83% ส่วนบริษัทย่อย C4Hus AB มีรายได้ค่าก่อสร้างอยู่ที่ 181.887 ล้านบาท
นอกจากนี้ ในส่วนของบริษัทย่อย C4 Global ซึ่งทำธุรกิจเครื่องสำอาง มีรายได้รวม 26.10 ล้านบาท เพิ่มขึ้น 23.63 ล้านบาท หรือ 957% เทียบช่วงเดียวกันของปีก่อน
ส่วนผลการดำเนินงานในงวด 6 เดือนแรก สิ้นสุดวันที่ 30 เมษายน 2562 บริษัทฯและบริษัทย่อยมีรายได้รวม 833.69 ล้านบาท  และมีกำไรสุทธิ 41.29 ล้านบาท เพิ่มขึ้น 36.24 ล้านบาท หรือ 719.24% เทียบช่วงเดียวกันของปีก่อน มีกำไรสุทธิ 5.04 ล้านบาท
ขณะที่นางสาวจารุวัลย์ วงศ์เจษฏาสกุล ประธานเจ้าหน้าที่บริหาร บริษัท C4 Global บริษัทในกลุ่ม TAPAC ดำเนินธุรกิจร้าน “เฮ้ สตรีท บิวตี้”  (HEJ Street Beauty)  ร้านเครื่องสำอางมัลติแบรนด์ (Multi brand beauty) กล่าวว่า เตรียมเปิด “เฮ้ สตรีท บิวตี้” สาขาที่ 6 ในจังหวัดภูเก็ต ภายในเดือนกันยายนนี้ ขนาดพื้นที่ประมาณ 750 ตารางเมตร เจาะกลุ่มลูกค้านักท่องเที่ยว และทัวร์จีน รวมถึงผู้บริโภคในจังหวัดภูเก็ต มั่นใจว่าจะช่วยผลักดันยอดขายของบริษัทฯเติบโตอย่างมีนัยสำคัญ
“ปีนี้เรามีแผนเปิดร้าน “เฮ้ สตรีทบิวตี้”  เพิ่มพร้อมเปิดตัวและขยายช่องทางการจัดจำหน่ายในรูปแบบ สมอร์รีเทล สำหรับเฮ้ มินิ(HEJ Mini)และ สินค้าแบรนด์ Secret J อีก 50 จุดขาย และในช่วง 3-5 ปี ข้างหน้าตั้งเป้าขยายสาขา และ ขยายสมอร์รีเทลสำหรับ เฮ้ มินิ (HEJ Mini) และ สินค้าแบรนด์ Secret J ทั่วประเทศ รวมเป็น 100 จุดขาย ซึ่งมั่นใจว่าจะได้รับการตอบรับจากลูกค้า กลุ่มวัยรุ่น คนทำงาน หรือชาวต่างชาติที่เข้ามาเที่ยวในประเทศไทย ผลักดันรายได้ของกลุ่ม TAPAC เติบโตอย่างก้าวกระโดดในอนาคต” นางสาวจารุวัลย์ กล่าว